
DODATOK č. 2
K ZMLUVE O POSKYTNUTÍ NENÁVRATNÉHO FINANČNÉHO PRÍSPEVKU
(ďalej len „Dodatok“)
Číslo zmluvy: KŽP-PO4-SC431-2017-19/H368 
uzavretý podľa § 269 ods. 2 zákona č. 513/1991 Zb. Obchodný zákonník v znení neskorších predpisov, podľa § 25 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení zákona č. 357/2015 Z. z. o finančnej kontrole a audite a o zmene a doplnení neskorších zákonov a podľa § 20 ods. 2 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách“) medzi:

Poskytovateľom

názov:	Ministerstvo životného prostredia Slovenskej republiky
sídlo:	Námestie Ľudovíta Štúra 1, 812 35 Bratislava
IČO:	42 181 810
DIČ:	2023106679
konajúci:	Ing. László Sólymos, minister 

v zastúpení
názov:	Slovenská inovačná a energetická agentúra
sídlo:	Bajkalská 27, 827 99 Bratislava
IČO:	00 002 801
konajúci:	Ing. Alexandra Velická, PhD., generálna riaditeľka
na základe splnomocnenia obsiahnutého v Zmluve o vykonávaní časti úloh riadiaceho orgánu sprostredkovateľským orgánom č. 21/2015/5.1 zo dňa 21.apríla 2015.
(ďalej len „Poskytovateľ“)

a

Prijímateľom

názov:	Obec Železník 
sídlo:	Železník 16, 087 01 Železník 
IČO:	00 322 768 
konajúci:	Ing. Andrej Mitaľ, starosta 
(ďalej len „Prijímateľ“)

(Poskytovateľ a Prijímateľ sa pre účely tejto Zmluvy označujú ďalej spoločne aj ako „Zmluvné strany“ alebo jednotlivo „Zmluvná strana“)


ČLÁNOK  I. 	PREDMET DODATKU

1.1 Zmluvné strany sa v zmysle článku 6. ZMENA ZMLUVY bod 6.14 Zmluvy o poskytnutí nenávratného finančného príspevku, uzatvorenej dňa 23.05.2018, evidovanej pod číslom: 
KŽP-PO4-SC431-2017-19/H368 (ďalej len „Zmluva“) dohodli na nasledovných zmenách: 

1.1.1		Čl. 3 ods. 3.1 Zmluvy sa mení nasledovne:

3. VÝDAVKY PROJEKTU A NFP
2. 
3. 
Poskytovateľ a Prijímateľ sa dohodli na nasledujúcom:
a) Neuplatňuje sa,  
b) Celkové oprávnené výdavky na Realizáciu aktivít Projektu predstavujú sumu 316 368,35 EUR (slovom: tristošestnásťtisíctristošesťdesiatosem eur 35/100), 
c) Poskytovateľ poskytne Prijímateľovi NFP maximálne do výšky 300 549,93 EUR (slovom: tristotisícpäťstoštyridsaťdeväť eur 93/100), čo predstavuje 95 % z Celkových oprávnených výdavkov na Realizáciu aktivít Projektu podľa odseku 3.1. písmeno b) tohto článku zmluvy,  
d) Prijímateľ vyhlasuje, že: 
0. má zabezpečené zdroje financovania Projektu vo výške 5 %, čo predstavuje sumu 15 818,42 EUR (slovom: pätnásťtisícosemstoosemnásť eur 42/100) z Celkových oprávnených výdavkov na Realizáciu aktivít Projektu podľa odseku 3.1. písmeno b) tohto článku zmluvy a 
0. má zabezpečené ďalšie zdroje financovania Projektu na úhradu výdavkov neoprávnených na financovanie zo zdrojov EÚ a štátneho rozpočtu na spolufinancovanie v dôsledku výpočtu finančnej medzery, 
0. zabezpečí zdroje financovania na úhradu všetkých Neoprávnených výdavkov na Realizáciu aktivít Projektu, ktoré vzniknú v priebehu Realizácie aktivít Projektu a budú nevyhnutné na dosiahnutie cieľa Projektu v zmysle Zmluvy o poskytnutí NFP.

1.1.2 V Článku 17a PLATBY SYSTÉMOM PREDFINANCOVANIA, bod 9 prílohy č. 1 Zmluvy „Všeobecné zmluvné podmienky k zmluve o poskytnutí nenávratného finančného príspevku“ sa ruší a nahrádza nasledovným znením:

9.	Po vykonaní kontroly podľa predchádzajúceho odseku Poskytovateľ Žiadosť o platbu (poskytnutie predfinancovania) a Žiadosť o platbu (zúčtovanie predfinancovania) schváli v plnej výške, schváli v zníženej výške, zamietne, pozastaví alebo zo Žiadosti o platbu (poskytnutie predfinancovania) vyčlení časť deklarovaných výdavkov na samostatnú kontrolu, a to v lehotách určených Systémom finančného riadenia. Prijímateľovi vznikne nárok na schválenie Žiadosti o platbu (zúčtovanie predfinancovania) a Žiadosti o platbu (poskytnutie predfinancovania), iba ak podá túto Žiadosť o platbu úplnú a správnu, a to až v momente schválenia súhrnnej Žiadosti o platbu Certifikačným orgánom a len v rozsahu Schválených oprávnených výdavkov zo strany Poskytovateľa a Certifikačného orgánu. 

Poskytovateľ po uhradení Prijímateľovi maximálne 95 % NFP na Projekt systémom predfinancovania zabezpečí poskytnutie zostávajúcich minimálne 5 % NFP systémom refundácie na základe Žiadosti o platbu (s príznakom záverečná). Spolu s touto Žiadosťou o platbu predloží Prijímateľ aj účtovné doklady a výpis z účtu (resp. prehlásenie banky o úhrade) potvrdzujúci skutočnú úhradu výdavkov deklarovaných v Žiadosti o platbu, ako aj relevantnú podpornú dokumentáciu. Ak Prijímateľ pri Realizácii aktivít Projektu nedosiahne 95 % NFP, Projekt môže byť ukončený aj Žiadosťou o platbu (zúčtovanie predfinancovania). O tejto skutočnosti je Prijímateľ povinný bezodkladne informovať Poskytovateľa.

Ustanovenia odsekov 7 až 9 tohto článku VZP sa použijú rovnako aj na úpravu práv a povinností Zmluvných strán pri administrácií Žiadosti o platbu (s príznakom záverečná) podľa tohto odseku tohto článku VZP.

1.1.3 Príloha č. 2 Zmluvy „Predmet podpory NFP“ sa ruší a nahrádza sa novou Prílohou č. 2, ktorá tvorí neoddeliteľnú súčasť tohto Dodatku.

1.1.4 Príloha č. 4 Zmluvy „Rozpočet projektu“ sa ruší a nahrádza sa novou Prílohou č. 4, ktorá tvorí neoddeliteľnú súčasť tohto Dodatku.


ČLÁNOK  II. 	OSTATNÉ USTANOVENIA

Ostatné ustanovenia Zmluvy a jej príloh, ktoré nie sú týmto Dodatkom dotknuté, svoj obsah nemenia, zostávajú zachované a účinné v doterajšej úprave.


ČLÁNOK  III. 	ZÁVEREČNÉ USTANOVENIA

Tento Dodatok je uzavretý dňom podpisu obidvoch zmluvných strán a nadobúda účinnosť dňom nasledujúcim po dni jeho zverejnenia v Centrálnom registri zmlúv, a to v súlade s ustanovením § 47a zákona č. 40/1964 Zb. Občiansky zákonník v znení neskorších predpisov a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. 
Tento Dodatok je vyhotovený v 3 rovnopisoch s platnosťou originálu, z ktorých Prijímateľ dostane 1 rovnopis a 2 rovnopisy dostane Poskytovateľ. 
Zmluvné strany vyhlasujú, že si text Dodatku riadne a dôsledne prečítali, jeho obsahu a právnym účinkom z neho vyplývajúcim porozumeli, ich zmluvné prejavy sú dostatočne slobodné, jasné, určité a zrozumiteľné, podpisujúce osoby sú oprávnené k podpisu tohto Dodatku a na znak súhlasu ho vlastnoručne podpísali.














Za Poskytovateľa v zastúpení, v Bratislave, dňa 



Podpis: ....................................... Ing. Alexandra Velická, PhD., generálna riaditeľka SIEA
Pečiatka







Za Prijímateľa v .............................., dňa 



Podpis: ....................................... Ing. Andrej Mitaľ, starosta 
Pečiatka







Prílohy:
Príloha č. 2 Predmet podpory NFP 
Príloha č. 4 Rozpočet Projektu

